จุดประกายชาวกรุง สร้างเมืองน่าอยู่สีเขียว
ร่วมสร้างกรุงเทพฯ ให้เป็นเมืองน่าอยู่ในอนาคต และร่มรื่นไปด้วยสีเขียว พาร์ค 24 คอนโดมิเนียมไฮเอนด์กลางสวนใหญ่ บนทำเลทอง ดิ เอ็ม ดิสทริค สุขุมวิท 24 จับมือ 24 ศิลปินและเซเลบคนดัง มาลั่นชัตเตอร์บันทึกความสวยงามของธรรมชาติที่ยังหลงเหลืออยู่ให้ชื่นชม ภายใต้นิทรรศการ Tree Breeze จัดแสดงให้ชื่นตาชื่นใจตั้งแต่วันนี้ ถึง 17 พ.ค. 2558 ณ ควอเทียร์ แกลเลอรี่ ชั้น M ศูนย์การค้าดิ เอ็มควอเทียร์ เพื่อถ่ายทอดถึงความมุ่งมั่นของพาร์ค 24 ที่ให้ความสำคัญกับต้นไม้และพื้นที่สีเขียว,ในฐานะโต้โผการจัดงานครั้งนี้ มาดามติ้ง–พลโทหญิงพูนภิรมย์ ลิปตพัลลภ บอกเล่าว่า ปัจจุบันพื้นที่สีเขียวในกรุงเทพฯหายากขึ้นเรื่อยๆ สวนทางกับชาวกรุงที่โหยหาธรรมชาติมากขึ้นทุกวัน ฉะนั้น เราอยากจุดประกายและเป็นแรงบันดาลใจให้คนกรุงเทพฯได้ร่วมกันสร้างปอดธรรมชาติให้เมืองหลวงแห่งนี้,สำหรับผลงานสร้างสรรค์ทั้ง 24 ภาพ มีแรงบันดาลใจที่มาแตกต่างกันไป แต่ล้วนมีมุมมองน่าสนใจ ไม่ว่าจะเป็นภาพถ่ายต้นไม้ของ คณชัย เบญจรงคกุล บันทึกไว้ระหว่างเยือนโมนาโก ด้วยความประทับใจในแสงสีที่ตัดกัน และเต็มไปด้วยต้นกระบองเพชร ทำให้รู้สึกถึงความแห้งแล้งและแดดร้อน ช่วยเตือนใจว่าถ้าชีวิตเราขาดต้นไม้ไปจะเป็นอย่างไร ด้าน ตุลย์ หิรัญญลาวัลย์ นำเสนอภาพต้นไม้ที่สะท้อนถึงเงาในน้ำ เหมือนกับต้นไม้เลือนราง ถ่ายทอด ถึงความทรงจำที่ค่อยๆหายไป ถ้าเราไม่ร่วมกันอนุรักษ์ธรรมชาติไว้ ต่อไปต้นไม้เหล่านี้ก็จะเหลือแค่เพียงความทรงจำ,ขณะที่ ชัยวุฒิ พุฒทอง บอกเล่าถึงความแตกต่างในสองมุมมอง เปรียบเทียบภาพต้นไม้ที่ได้รับการเจริญเติบโตตามธรรมชาติ กับภาพการเจริญเติบโตแบบปรุงแต่ง แต่ไม่ว่าจะเป็นการเจริญเติบโตในแบบไหน มนุษย์เราก็จะสามารถหาหนทางให้ธรรมชาติได้เข้ามาเป็นส่วนหนึ่งของชีวิต ส่วน นุ่น ทวีศรี มีมุมมองว่าต้นไม้ที่ร่มรื่นเปรียบเสมือนครอบครัวใหญ่แสนอบอุ่น เป็นร่มโพธิ์ร่มไทรให้คนในครอบครัว และเป็นที่ยึดเหนี่ยวจิตใจให้สมาชิกในบ้านได้เติบใหญ่เป็นคนดีของสังคมในอนาคต.
ร่วมสร้างกรุงเทพฯ ให้เป็นเมืองน่าอยู่ในอนาคต และร่มรื่นไปด้วยสีเขียว พาร์ค 24 คอนโดมิเนียมไฮเอนด์กลางสวนใหญ่ บนทำเลทอง ดิ เอ็ม ดิสทริค สุขุมวิท 24 จับมือ 24 ศิลปินและเซเลบคนดัง มาลั่นชัตเตอร์บันทึกความสวยงามของธรรมชาติ
ข่าวหน้าสตรี,ข่าวไลฟ์สไตล์,ดิ เอ็ม ดิสทริค,นิทรรศการ Tree Breeze,ควอเทียร์ แกลเลอรี่,ดิ เอ็มควอเทียร์,พูนภิรมย์ ลิปตพัลลภ,คณชัย เบญจรงคกุล,ตุลย์ หิรัญญลาวัลย์,ชัยวุฒิ พุฒทอง,นุ่น ทวีศรี